*Projekts*

LATVIJAS REPUBLIKAS MINISTRU KABINETS

2019.gada Rīkojums Nr.

Rīgā (prot.Nr. § )

**Par nacionālās sporta bāzes statusa piešķiršanu sporta bāzei “Jauno jātnieku skola”**

1. Ministru kabinets (adrese – Brīvības bulvāris 36, Rīga, LV-1520) ir izskatījis biedrības „Jauno jātnieku skola” (adrese – Mārupes iela 4, Rīga, LV – 1002, reģistrācijas Nr.40008114442) 2017.gada 7.marta (papildināts 2018.gada 9.maijā) iesniegumu par nacionālās sporta bāzes statusa piešķiršanu sporta bāzei “Jauno jātnieku skola”.

2. Pēc šā rīkojuma 1.punktā minētā iesnieguma izskatīšanas Ministru kabinets konstatē:

2.1. sporta bāze “Jauno jātnieku skola” sastāv no:

2.1.1. nekustamā īpašuma (nekustamā īpašuma kadastra Nr. 8064 006 0810) „Jaunzustrenes” – zemes vienības 10,89 ha platībā un sešām būvēm (būvju kadastra apzīmējumi: 8064 006 0078 001 (dzīvojamā māja); 80640060810001 (sanitārais stallis); 80640060810002 (sanitārais stallis); 80640060810003 (pirts); 80640060810006 (manēža) un 80640060810008 (manēža)) Inčukalna pagastā, Inčukalna novadā (ierakstīts Inčukalna pagasta zemesgrāmatas nodalījumā Nr.100000116311 uz SIA “Prano” (adrese – Mārupes iela 4, Rīga, LV 1002, reģistrācijas Nr.40002081792) vārda);

2.1.2. nekustamā īpašuma (nekustamā īpašuma kadastra Nr. 8064 006 0078) „Zustrenes” – zemes vienības 3,10 ha platībā (zemes vienības kadastra apzīmējums 8064 006 0078) un zemes vienības 7,80 ha platībā (zemes vienības kadastra apzīmējums 8064 007 0002) Inčukalna pagastā, Inčukalna novadā (ierakstīts Inčukalna pagasta zemesgrāmatas nodalījumā Nr.121 uz SIA “Prano” (adrese – Mārupes iela 4, Rīga, LV 1002, reģistrācijas Nr.40002081792) vārda);

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei „Jauno jātnieku skola” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. biedrība „Jauno jātnieku skola” saskaņā ar likuma „Par nacionālās sporta bāzes statusu” 6.panta pirmajā daļā noteikto 2017.gada 7.martā (papildināts 2018.gada 9.maijā) ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sporta bāzes „Jauno jātnieku skola” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta 31 daļā noteikto Latvijas Nacionālā sporta padome 2018.gada 12.decembra sēdē
(prot. Nr. 5 6.§, 6.2.apakšpunkts) ir sniegusi atzinumu, ka sporta bāze „Jauno jātnieku skola” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo, 31un ceturto daļu, Ministru kabinets nolemj sporta bāzei „Jauno jātnieku skola” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents Arturs Krišjānis Kariņš

Izglītības un zinātnes ministre Ilga Šuplinska

Iesniedzējs:

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

11.03.2019 17:06

495

K.Randohs

67047982, kaspars.randohs@izm.gov.lv